|  |
| --- |
| **Δελτίο Τύπου** |

|  |
| --- |
| **Όταν η Βιωσιμότητα Γίνεται Ανταγωνιστικό Πλεονέκτημα** |

|  |
| --- |
| **Δελφοί, 10 Απριλίου 2025** -  Η στρατηγική σημασία της βιωσιμότητας για την ανάπτυξη και την ανταγωνιστικότητα των επιχειρήσεων αναδείχθηκε σε συζήτηση, που πραγματοποιήθηκε στο πλαίσιο του [10ου Οικονομικού Φόρουμ των Δελφών](https://d151df04.na1.hubspotlinks.com/Ctc/V%2B113/d151df04/VWpWcX3VGXZbW6xwLVK4VbNNpW8fXtNV5vdY6nN93kXGC3qn9gW7lCdLW6lZ3n_W3HP2mq5y9s3YW7VlJl34TYRfWN643N_K16PWhW7SpNTF2yv8MjW4rWKJj8hrN0WW89vD3t498j5cN8nS9y2RtS67W4L292f4HyHNNN37lG2v7tqhsN7lY--3zTD9mW2Svjf-7_YyzPW1B8cqg5_6PRtW912JBY8jyCQcW7XQZtY90b80bVwqZPJ4MfBCbN3gkn0JymL9dW53N1kb720gYTW4YmYRY7Hw9FMW5mWR4J7kjdDYW8kvv__7gzGd5MPd7Q8kbklZN2GTHhL4rTQfVMT9Jc2mhtTxN5ffM73T9jNZf7PjxR804)**9-12 Απριλίου**. Τη συζήτηση συντόνισε η **Μαριάννα Σκυλακάκη**, **Ιδρύτρια & Διευθύνουσα Σύμβουλος της Forest & Tree, Host της Brave New Greece.** Η **Jennifer Motles, Chief Sustainability Officer της Philip Morris International,**τόνισε ότι «η βιωσιμότητα αποτελεί τρόπο διασφάλισης της επιχειρηματικής ανθεκτικότητας, της ανάπτυξης και του ανταγωνιστικού πλεονεκτήματος». Υπογράμμισε ότι η αξία της βιωσιμότητας έγκειται στην καινοτομία, προσθέτοντας χαρακτηριστικά: «η καινοτομία μας δίνει το πλεονέκτημα και τη δυνατότητα ανάπτυξης». Η **κ. Motles** ανέφερε ότι ειδικά οι εταιρείες, όπως η Philip Morris International, οφείλουν να είναι προετοιμασμένες για τις πραγματικές επιπτώσεις της κλιματικής αλλαγής και των ακραίων καιρικών φαινομένων, σημειώνοντας πως «η ετοιμότητα αυτή διασφαλίζει και τη βιωσιμότητα της επιχείρησης». Σχολιάζοντας τον κίνδυνο οι εταιρείες να επικεντρώνονται αποκλειστικά στη συμμόρφωση με τους κανονισμούς, η**κ. Motles** τόνισε ότι αν και η συμμόρφωση είναι αναγκαία, «η ουσιαστική αξία έρχεται από την πραγματική επίδραση στους ανθρώπους και τον πλανήτη, πέρα από τη γραφειοκρατία». Ο **Robert Eccles,** **Robert Eccles**, **Επισκέπτης Καθηγητής Management Practice, Said Business School, στο Πανεπιστήμιο της Οξφόρδης**, υπογράμμισε ότι οι εταιρείες πρέπει να επιταχύνουν τις προσπάθειές τους απέναντι στους περιβαλλοντικούς κινδύνους. Τόνισε ότι «για πολύ καιρό οι εταιρείες ήταν αδρανείς στην εφαρμογή πραγματικών λύσεων βιωσιμότητας», με αποτέλεσμα σήμερα να καλούνται να αντιμετωπίσουν ένα αυξημένο κανονιστικό βάρος. Ο **κ. Eccles** αναφέρθηκε στην οδηγία της Ευρωπαϊκής Ένωσης CSRD (Corporate Sustainability Reporting Directive), η οποία θεσπίζει υποχρεωτικές αναφορές ESG, σημειώνοντας ότι «με την CSRD δημιουργείται μια κοινή βάση για την αναφορά δεδομένων βιωσιμότητας». Πρότεινε επίσης την απλοποίηση του ευρωπαϊκού συστήματος αναφορών, καθώς η υπερβολική πολυπλοκότητα καθιστά δύσκολη τη συμμόρφωση για μικρότερες επιχειρήσεις, κάνοντας λόγο για ένα μικρό «παράθυρο ευκαιρίας» για να επιτευχθεί η σωστή ισορροπία κατά τους επόμενους μήνες. |